Silebebas
Silebebas (angl. syllabub, solybubbe, sullabub, sullibib, sullybub, sullibub) – angliškas saldusis gėrimas ar patiekalas, pagamintas iš pieno (dažnai – iš ką tik pamelžto) ar grietinėlės, sutraukintos įmaišant vyno, sidro ar kitokios rūgšties, o po to pasaldintas ir pagardintas. Sakoma, kad labiausiai tradicinis silebebas gaunamas, kai melžėja melžia karvę tiesiai į ąsotį su sidru. Kitas variantas – desertas, gaminamas suplakant pasaldintą pieną ar grietinėlę, kartais pridėjus kiaušinio baltymų, pagardinamas vynu ar likeriu. Patiekiamas kaip gėrimas jei skystas. Tirštas užpilamas ant pyragaičių ar vaisių.